Fuad Qəhrəmanlının arvadına qarşı mülk davası — Qalmaqallı işin ŞOK TƏFƏRRÜATI Demokrat.az
Fuad Qəhrəmanlının arvadına qarşı mülk davası — Qalmaqallı işin ŞOK TƏFƏRRÜATI
Azərbaycan Xalq Cəhbəsi Partiyasının sədr müavini Fuad Qəhrəmalı ilə keçmiş arvadı Zümrüd (Yağmur) Qəhrəmanlı arasında mülk davası olub.
Demokrat.az-ın əldə etdiyi məlumata görə, Fuad Qəhrəmanlı iddia ərizəsi ilə Abşeron rayon Məhkəməsinə müraciət edib.
Fuad Qəhrəmanlı birgə nikah dövründə Zümrüd cavabdeh Qəhrəmanlının adına əldə olunmuş “Hyundai İX 35” markalı, AZ 01 BK 451 dövlət qeydiyyat nişanlı avtomobilin, Abşeron rayonu, Mehdiabad qəsəbəsi, M.Abdullayev küçəsində 11 saylı fərdi yaşayış evinin və Abşeron rayonu, Mehdiabad qəsəbəsi, M.Abdullayev küçəsi 11 ünvanında yerləşən 0,1 ha torpaq sahəsinin yarısının üzərində onun mülkiyyət hüququnun tanınması barədə qətnamə qəbul edilməsini xahiş edib.
Fuad Qəhrəmanlı “Hyundai İX 35” markalı, AZ 01 BK 451 dövlət qeydiyyat nişanlı avtomobilin, Abşeron rayonu, Mehdiabad qəsəbəsi, M.Abdullayev küçəsində 11 saylı fərdi yaşayış evinin və Abşeron rayonu, Mehdiabad qəsəbəsi, M.Abdullayev küçəsi 11 ünvanında yerləşən 0,1 ha torpaq sahəsinin üzərinə həbs qoyulmasını və avtomobilin istismar edilməsinin cavabdehə və digər şəxslərə qadağan edilməsini xahiş edib.
Fuad Qəhrəmanlı ərizəsini onunla əsaslandırıb ki, Zümrüd Qəhrəmanlının həmin əmlakları satmaq ehtimalı var.
Abşeron rayon Məhkəməsində hakim Cəmilə Səfiyevanın sədrliyi ilə baş tutan iclasda iddiaçı Fuad Qəhrəmanlının iddia ərizəsi təmin olunub.
Fuad Qəhrəmanlının Zümrüd Qəhrəmanlıya qarşı birgə nikah dövründə əldə edilmiş əmlakın bölünməsi tələbinə dair mülki iş üzrə iddiası təmin olunub.
Cavabdeh Zümrüd Qəhrəmanlının adına qeydə alınmış “Hyundai İX 35” markalı, AZ 01 BK 451 dövlət qeydiyyat nişanlı avtomobilin üzərinə həbs qoyulması, həmin avtomobilin istismar edilməsinin Zümrüd Qəhrəmanlıya və digər şəxslərə qadağan edilməsi, Zümrüd Qəhrəmanlının adına qeydə alınmış Abşeron rayonu, Mehdiabad qəsəbəsi, M.Abdullayev küçəsində 11 saylı fərdi yaşayış evinin və Abşeron rayonu, Mehdiabad qəsəbəsi, M.Abdullayev küçəsi 11 ünvanında yerləşən 0,1 ha torpaq sahəsinin üzərinə həbs qoyulması qərara alınıb.
Bu qərardan narazı qalan Zümrüd Qəhrəmanlı apelyasiya şikayəti verib. Zümrüd Qəhrəmanlı şikayətini onunla əsaslandırıb ki, məhkəmə onun iştirakı olmadan ərizəyə baxıb, onun əleyhinə qərardad qəbul edib.
Zümrüd Qəhrəmanlı qeyd edib ki, onun adına olan avtomobilə həbs qoyulub, üstəlik istismarı da qadağan edilib. Himayəsində 15 yaşlı qızı Sənay Qəhrəmanlının olduğunu qeyd edən şikayətçi bildirib ki, qızı məktəblidir və təhsil aldığı 115 saylı məktəb Binəqədi rayonunda, Azadlıq metrostansiyasının yanında yerləşir: “Biz isə Abşeron rayonu Mehdiabad qəsəbəsində yaşayırıq. Bundan başqa, qızım Nəsimi rayonu 28 May metrostansiyasının yaxınlığında yerləşən Celt kurslarına həftədə 3 dəfə olmaqla ingilis dili və bir sıra digər fənlər üzrə hazırlıqlara gedir. Adıma olan avtomobillə qızımı həm məktəbə, həm də kurslara davamlı aparıram. İctimai nəqliyyatdan (avtobusdan) istifadə etsəm, yol uzaq olduğu üçün vaxt itkisinə səbəb ola bilər. Bizim yaşadığımız fərdi yaşayış evi Mehdiabad qəsəbəsində yerləşir. Evimizin yaxınlığında heç bir mağaza və ya bazar yoxdur. Ərzaq və tərəvəz almaq üçün avtomobillə 1 kilometrdən uzaqda yerləşən mağazalara getmək məcburiyyətində qalıram. Heç vaxt avtomobilini satmaq niyyətində olmamışam, üstəlik hər zaman birgə nikah dövründə olan əmlakın razılıq yolu ilə bölünməsini iddiaçıya bildirmişəm.
Lakin iddiaçı heç vaxt mənimlə razılaşmayıb. Əksinə, belə bir niyyəti olmadığını, əmlakın hamısının mənim olmasını istədiyini deyib. Məhkəmə mənim fundamental hüquqlarımı pozub, ərizə ilə bağlı məni məlumatlandırmayıb. Nəticədə mənim müdafiə hüququm pozulub”.
Zümrüd Qəhrəmanlı daha sonra şikayətində qeyd edib: “Çünki məhkəmədə iştirak etsəydim, bildirəcəkdim ki, avtomobil mənim daimi istifadəmdədir, övladımı məktəbə və kurslara məhz avtomobillə aparıram, evə ərzaq almaq üçün yaxınlıqda mağaza olmadığından məcbur olaraq avtomobillə mağazaya gedirəm. Məhkəmə mənim bərabərlik hüququmu pozub”.
Zümrüd Qəhrəmamlı şikayətində iş üzrə məhkəmə qərardadının ləğv edilməsi və iddianı təmin tədbiri barədə iddiaçının ərizəsinin təmin edilməməsi barədə yeni qərardad qəbul edilməsi xahiş edib.
Zümrüd Qəhrəmanlının şikayəti Sumqayıt Apelyasiya Məhkəməsində araşdırılıb. hakim Telman Məmmədovun sədrliyi ilə baş tutan iclasda şikayətin qismən təmin olunması barədə qərardad çıxarılıb.
İş üzrə Abşeron rayon Məhkəməsinin qərardadı “Hyundai İX 35” markalı, AZ 01 BK 451 dövlət qeydiyyat nişanlı avtomobilin istismar edilməsinin Zümrüd Qəhrəmanlıya və digər şəxslərə qadağan edilməsi hissəsində ləğv edilib.
Qeyd edək ki, Fuad Qəhrəmanlı bu günlərdə hakimiyyəti zorla ələ keçirmə ittihamı üzrə həbs olunub.
Onun bu ilim iyulun 14-dən 15-nə keçən gecə Bakı şəhərində təşkil olunmuş Azərbaycan ordusuna dəstək aksiyasında təxribat törətmə, hakimiyyəti zorla ələ keçirməsi müəyyən olunub.
Onun barəsində Cinayət Məcəlləsinin 186.2.1-ci (zərərçəkmiş şəxsə külli miqdarda ziyan vurmaqla əmlakı qəsdən məhv etmə və ya zədələmə), 233-cü (ictimai qaydanın pozulmasına səbəb olan hərəkətləri təşkil etmə və ya bu cür hərəkətlərdə fəal iştirak etmə), 278.1-ci (Azərbaycan Respublikasının Konstitusiyasına zidd olaraq hakimiyyətin zorla ələ keçirilməsinə, yaxud hakimiyyətin zorla saxlanılmasına, habelə dövlətin konstitusiya quruluşunun zorla dəyişdirilməsinə yönələn hərəkətlər) və 315-ci (hakimiyyət nümayəndəsinə qarşı müqavimət göstərmə və ya zor tətbiq etmə) maddələri ilə ittiham elan edilib.
Baş Prokurorluğun İstintaq İdarəsində istintaq davam edir.
Qeyd edək ki, Fuad Qəhrəmanlı ilə Zümrüd Qəhrəmanlı bu ilin fevralında boşanıblar. Abşeron rayon Məhkəməsində hakim Elman Məmmədovun sədrliyi ilə baş tutan prosesdə Zümrüd Yağmurun iddiası təmin olunub.
Qeyd edək ki, Zümrüd Qəhrəmanlı iddia ərizəsində nikahın pozulması, alimentin təyin edilməsi və yetkinlik yaşına çatmayan uşağının ona verilməsi barədə iddia qaldırmışdı.
O, iddia ərizəsini ötən il avqustun 1-də Abşeron rayon Məhkəməsinə təqdim edib.
Onu da qeyd edək ki, bu məhkəmə iddası qaldırılandan bir neçə gün sonra Fuad Qəhrəmanlı Zümrüd Yağmuru döyüb, ona işgəncə verib.
Xatırladaq ki, Fuad Qəhrəmanlı AXCP sədrinin müavinidir.
1 Avqust 2020, 13:09
2020-08-01 13:09:47
4 Avqust 15:31 ŞOU
4 Avqust 15:25 SİYASƏT
4 Avqust 15:17 SOSİAL
“Yardımların davam etdirilməsi nəzərdə tutulur” — Nazirdən ŞAD XƏBƏR
4 Avqust 15:12 SOSİAL